
 7.6.2014
 BG
 Официален вестник на Европейския съюз
 L 168/73
 РЕГЛАМЕНТ ЗА ИЗПЪЛНЕНИЕ (ЕС) No 614/2014 НА КОМИСИЯТА
 от 6 юни 2014 година
 за изменение на Регламент (ЕО) No 555/2008 по отношение на прилагането на някои мерки за подпомагане в лозаро-винарския сектор
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 54, букви а), б), в), д) и е) от него,
 като има предвид, че:
 (1)
 Регламент (ЕС) No 1308/2013 отмени и замени Регламент (ЕО) No 1234/2007 на Съвета (2), като в част II, дял I, глава II, раздел 4 от него се съдържат правила за националните програми за подпомагане в лозаро-винарския сектор. Макар повечето от правилата в този раздел да гарантират запазването на правилата, приложими към националните програми за подпомагане в лозаро-винарския сектор съгласно Регламент (ЕО) No 1234/2007, се добавят и някои нови правила. Същите въвеждат нови елементи, а именно подмярка на мярката за популяризиране, свързана с популяризирането на вина в държавите членки, мярка за иновации в лозаро-винарския сектор, както и разширяване на обхвата на мярката за преструктуриране и конверсия на лозя с цел да бъде обхванато презасаждането им след задължително изкореняване по здравни или фитосанитарни съображения. За прилагането на тези нови елементи следва да се определят съответните правила.
 (2)
 В Регламент (ЕО) No 555/2008 на Комисията (3) се определят правила по отношение на националните програми за подпомагане в лозаро-винарския сектор, предвидени в Регламент (ЕО) No 1234/2007. С цел прилагането на новите правила, определени в Регламент (ЕС) No 1308/2013, в Регламент (ЕО) No 555/2008 следва да бъдат въведени съответните разпоредби.
 (3)
 Съгласно член 3, параграф 2 от Регламент (ЕО) No 555/2008 на държавите членки се позволява да изменят своите оперативни програми и да ги хармонизират с новите елементи, въведени с Регламент (ЕС) No 1308/2013. За тази цел на държавите членки следва да се позволи да изменят своите оперативни програми още веднъж след 30 юни 2014 г. предвид датите на приемане на Делегиран регламент (ЕС) No 612/2014 на Комисията (4) и на настоящия регламент.
 (4)
 Следва да бъдат определени правила относно подбора на информационни проекти и отдаването на предпочитание при подбора на проектите на вътрешния пазар. Процедурата за подбор за популяризиране на вина в държавите членки следва да е съобразена с тази за популяризиране на вина на пазарите на трети държави, както е определена в член 5 от Регламент (ЕО) No 555/2008, но следва също така да взема предвид конкретните цели и географския обхват на тази подмярка.
 (5)
 Член 19 от Регламент (ЕО) No 555/2008 урежда финансовото управление на мярката за инвестиции. Тези правила следва също да се прилагат към мярката за иновации в лозаро-винарския сектор. По-специално, с оглед по-доброто използване на средствата, следва да е възможно подпомагането да се изплаща след изпълнението на само някои от